Two Js Kicks Atlanta Sneakercon Tee Black
Complexcon 2018 OVO x Murakami Hoodie Black
Mindseekers x Old Skool 'Flames' -V36MINDSEEKER 002 Christene en Gewere in ‘n Gevaarlike land - www.bybelkennis.co.za
Christene en Gewere in ‘n Gevaarlike land – Kobus Kok
Ek het nog altyd met vuurwapens in die huis groot geword, en glo nog altyd in selfverdediging. Ek glo daarin dat ek myself en die waarvoor ek lief is, asook die wat nie fisies in staat is om hulleself te beskerm nie, te beskerm teen bose mense. Ek dra 24/7 my pistool aan my en glo dat hy niks werd is as hy in die kluis lê nie. Ek neem ook verder deel aan sport skiet, en doen gereeld opleidingkursusse. Ek oefen gereeld, en het onlangs gekwalifiseer as “Expert” in die IDPA sport, wat net een vlak bo die hoogste “Master” is. Dit, nie om myself goed te laat voel nie, maar die doel is dat as ek ooit my vuurwapen moet gebruik om myself of my familie te beskerm, ek wil seker wees ek sal nooit per ongeluk my eie vrou of kinders raak skiet nie. Ek glo dat as mens ernstig is oor vuurwapen besit, mens die persoonlike verantwoordelikheid moet neem om jouself fisies op te lei, asook jou kennis in terme van wette, wanneer jy mag nie nie mag skiet nie, ens. Ek het onlangs, in die afgelope jaar waardig na Christus gedraai, en ‘n groot groeiproses ondergaan. Ek wil dus seker maak dat die “alledaagse” dinge waaraan ek glo volgens Jesus is. So ek wil graag weet, moet ek as Christen alleenlik in Jesus vertrou vir my beskerming, of stel Hy my in staat deur my vermoëns met so ‘n wapen om Sy wil uit te voer?
Wat glo julle sê die Bybel oor die saak? Volgens wat ek persoonlik in die Bybel kan sien, sê dit geensins dat mens dit nie moet doen nie. Volgens Luke 22:35-39: And He said to them, “When I sent you without money bag, knapsack, and sandals, did you lack anything?” So they said, “Nothing.” 36 Then He said to them, “But now, he who has a money bag, let him take it, and likewise a knapsack; and he who has no sword, let him sell his garment and buy one. 37 “For I say to you that this which is written must still be accomplished in Me: ‘And He was numbered with the transgressors.’ For the things concerning Me have an end.” 38 So they said, “Lord, look, here are two swords.” And He said to them, “It is enough.” 39 Coming out, He went to the Mount of Olives, as He was accustomed, and His disciples also followed Him. Ek glo dat die woord “swaard” hier pleinweg “swaard” beteken, en dat Jesus letterlik gesê het hulle moet letterlike swaarde aanskaf en dra. Laat weet gerus wat julle dink.
Moet Christene op gewere staatmaak in ons gevaarlike land? Gee die Bybel daaroor raad?
Dit lyk so vinnig as mens daarna kyk of Handelinge op een plek vir gelowiges sê dat hulle met die swaard gewapen moet wees. Is dit ŉ teks wat die gebruik van geweld regverdig?
In die eerste plek moet ons in gedagte hou dat die teks aan antieke mense in ‘n bepaalde sosiaal-historiese konteks geskryf is. In hierdie gedeelte (Hand 22:36) wil Lukas dit duidelik maak dat navolgers van Jesus maar moet vrede maak met die feit dat die wêreld hulle sal verwerp, en dat hulle op hulle eie aangewese sal wees. Baie geleerdes is egter van mening dat die opneem van die swaard hier nie letterlik geneem moet word nie, maar simbolies. Die rede is dat ons op baie ander plekke sien dat Jesus die opneem van geweld sterk afwys (vgl. bv. 22:49–51). In Handelinge 4:25–31; 8:1–3; 9:1–2; 12:1–5 sien ons ook duidelik hoe geweld afgewys word. In Handelinge 4:25–31 stel die skrywer dit duidelik dat die gelowiges eintlik net gewapen moet wees met gebed en geloof. Indien al hierdie teksgedeeltes in ag geneem word kry ons eerder die prentjie dat Lukas die swaard net as simbool aanwend in Handelinge 22:36, en die gedagte word verskerp in Handelinge 22:38. Hou egter deurgaans in gedagte dat Handelinge nie in die eerste plek ŉ situasie in 2013 in Suid-Afrika in gedagte gehad het nie. Ons moet dus nie te vinnig probeer om na tekste te gryp om ons eie behoeftes en vrese te regverdig nie.
Prakties: Ons bly egter ongelukkig in een van die gevaarlikste lande in die wêreld. In sommige statistieke vergelyk ons met lande wat in oorlog verkeer. Dit bly elke gelowige se eie verantwoordelikheid om hulself te beskerm met die middele tot hulle beskikking. Daar is baie maniere om jouself en jou gesin te beskerm. Wapens is maar een daarvan. Sommige mense se wapens het hulle lewens gered. Ander is weer met hulle eie wapens vermoor. Dit bly ‘n moeilike keuse en daar is nie maklike antwoorde op die vraag nie. Bid egter daaroor en vra vir wysheid.
Bock, D. L. (1996). Luke Volume 2: 9:51–24:53. Baker Exegetical Commentary on the New Testament (1747). Grand Rapids, MI: Baker Academic.